**Are We Sure that Rosh HaShana is Really “Judgment Day”?**

1) **תלמוד בבלי מסכת ראש השנה דף טז עמוד א**

משנה. **בארבעה פרקים העולם נידון:** בפסח על התבואה, בעצרת על פירות האילן, **בראש השנה - כל באי עולם עוברין לפניו כבני מרון,** שנאמר היצר יחד לבם המבין אל כל מעשיהם, ובחג נידונין על המים.

גמרא. ...מני מתניתין? לא רבי מאיר, ולא רבי יהודה, ולא רבי יוסי, ולא רבי נתן.

דתניא:

* הכל נידונים בראש השנה, וגזר דין שלהם נחתם ביום הכפורים, **דברי רבי מאיר**.
* **רבי יהודה אומר**: הכל נידונין בראש השנה וגזר דין שלהם נחתם כל אחד ואחד בזמנו; בפסח על התבואה, בעצרת על פירות האילן, בחג נידונין על המים, ואדם נידון בראש השנה וגזר דין שלו נחתם ביום הכפורים.
* **רבי יוסי אומר**: אדם נידון בכל יום, שנאמר ותפקדנו לבקרים.
* **רבי נתן אומר**: אדם נידון בכל שעה, שנאמר לרגעים תבחננו.

וכי תימא לעולם רבי יהודה היא, וכי קתני מתניתין אגזר דין - אי הכי, קשיא אדם! - אמר רבא: האי תנא דבי רבי ישמעאל היא.

* דתנא דבי רבי ישמעאל: בארבעה פרקים העולם נידון: בפסח על התבואה, בעצרת על פירות האילן, בחג נידונין על המים, ואדם נידון בראש השנה וגזר דין שלו נחתם ביום הכפורים. וכי קתני מתניתין - אתחלת דין.

אמר רב חסדא: מאי טעמיה דרבי יוסי? - כדקאמר טעמיה, ותפקדנו לבקרים! - אנן הכי קאמרינן: מאי טעמא לא אמר כרבי נתן? - בחינה עיוני בעלמא היא. - פקידה נמי עיוני בעלמא היא! אלא אמר רב חסדא: טעמיה דרבי יוסי מהכא - לעשות משפט עבדו ומשפט עמו ישראל דבר יום ביומו.

2) **ספר החינוך מצוה תכ (מצות קריאת שמע)**

משרשי המצוה, שרצה השם לזכות עמו שיקבלו עליהם מלכותו ויחודו בכל יום ולילה כל הימים שהם חיים, כי בהיות האדם בעל חומר נפתה אחר הבלי העולם ונמשך לתאוותיו צריך על כל פנים זכרון תמידי במלכות שמים לשמרו מן החטא. על כן היה מחסדו לזכותנו, וצונו לזכרו שני העתים האלה בקבע ובכוונה גמורה, אחת ביום להועיל לכל מעשינו שביום, כי בהיות האדם זוכר בבקר אחדות השם ומלכותו וכי השגחתו ויכלתו על הכל, ויתן אל לבו כי עיניו פקוחות על כל דרכיו וכל צעדיו יספור לא יתעלם ממנו דבר מכל דבריו, ולא יוכל ממנו להחביא אחת מכל מחשבותיו, הלא יהיה לו למשמר מחשבתו זאת והודאת פיו בדבר הזה כל היום ההוא, ויהיה לו הודאת הלילה בזה גם כן למשמר כל הלילה. ומפני שיסוד המצוה מה שזכרנו, חייבונו זכרונם לברכה בה בכוונת הלב, ואמרו שאם לא כיוון לבו בה לא יצא ידי חובתו, שאין אדם נזכר בשום דבר אלא אם כן ישים כוונתו בו...

3) **רמב"ם הלכות תשובה ב:ב**

ומה היא התשובה הוא שיעזוב החוטא חטאו ויסירו ממחשבתו ויגמור בלבו שלא יעשהו עוד שנאמר יעזוב רשע דרכו וגו', וכן יתנחם על שעבר שנאמר כי אחרי שובי נחמתי, ויעיד עליו יודע תעלומות שלא ישוב לזה החטא לעולם שנאמר ולא נאמר עוד אלהינו למעשה ידינו וגו', וצריך להתודות בשפתיו ולומר עניינות אלו שגמר בלבו.

4) **תוספות מסכת ראש השנה דף כז עמוד א**

אומר ר"ת דאלו ואלו דברי אלהים חיים ואיכא למימר דבתשרי עלה במחשבה לבראות ולא נברא עד ניסן ודכוותה אשכחן בפרק עושין פסין (עירובין דף יח. ושם) גבי אדם שעלה במחשבה לבראות שנים ולבסוף לא נברא אלא אחד